اے بیل ءُ یار ہمک اعتبار ءِ ھون کن انت
 آ دل گنوک چی ءَ مھر ءِ رازاں گون کن انت
ستم نہ انت کہ بہ بنت گرگ مۓ پسانی میار
 بلے کہ رہزنی ہر رنگ ءَ راہشون کن انت
گوں درد ءِ پلگیں پاہاراں دل نہ رودینتگ
 ہما چہ درد ءَ ہزانت زند باریں چون کن انت
ما شر زاناں کہ ردکارانی چی انت بستار
 اے جونوار شہیدانی روحاں جون کن انت
صبا ! اے شدت ء، بے رہبندیاں مکن تو کمار
 کہ سرمچار پہ مرگ ءَ مڑاہے گون کن انت
” شہید استاد صبا دشتیاری ”